**Κόνιτσα 16/12/2019**

**ΔΕΛΤΙΟ ΤΥΠΟΥ**

ΧΡΙΣΤΟΥΓΕΝΝΙΑΤΙΚΗ ΕΚΔΗΛΩΣΗ ΣΤΟ ΔΗΜΟΤΙΚΟ ΣΧΟΛΕΙΟ ΔΙΣΤΡΑΤΟΥ

Την Πέμπτη 12 Δεκεμβρίου πραγματοποιήθηκε στο Δίστρατο Κόνιτσας η χριστουγεννιάτικη εκδήλωση του Δημοτικού Σχολείου και του Νηπιαγωγείου Διστράτου. Με τη βοήθεια των εκπαιδευτικών, οι μαθητές παρουσίασαν μια πολύ όμορφη και γεμάτη νόημα γιορτή δοσμένη μέσα από την αθώα ψυχή τους, ενθουσιάζοντας όλους τους παρευρισκόμενους.

Στην εκδήλωση παρευρέθηκαν ο Δήμαρχος Κόνιτσας κ. Νικόλαος Εξάρχου, οι Αντιδήμαρχοι κ. Νικόλαος Τσιαλιαμάνης και κ. Δημήτριος Χήρας, ο Δημοτικός Σύμβουλος κ. Ιωάννης Παφίλης, ο Πρόεδρος της Κοινότητας Διστράτου κ. Στέργιος Γκόγκος και κάτοικοι της Κοινότητας. Στο τέλος της εκδήλωσης μοιράστηκαν δώρα σε όλα τα παιδιά για τις άγιες ημέρες των εορτών που έρχονται.

Ο Δήμος Κόνιτσας εκφράζει θερμές ευχαριστίες στις εκπαιδευτικούς των Σχολείων της Κοινότητας για την προσπάθειά τους, στον Πρόεδρο της Κοινότητας και στους κατοίκους του Διστράτου που με ιδιαίτερο ενδιαφέρον συνέβαλαν στην υλοποίηση της γιορτής, καθώς και στους μικρούς πρωταγωνιστές που μάγεψαν το κοινό.

Από το Γραφείο Δημάρχου